Ak štát nepomôže ambulantnému sektoru, ambulancie sa začnú v dôsledku súčasnej situácie zatvárať. ASL SR a ZDRAVITA preto žiada garantovať paušálnu platbu pre ambulantný sektor vo výške 75% priemernej mesačnej úhrady roku 2019. Žiadame to pre všetky ambulancie aj ADOSY, pracoviská SVALZ (malé laboratóriá a RTG) a pracoviská jednodňové chirurgie.
Všetci majú ťažkú situáciu, zamestnanci, zamestnávatelia, živnostníci. Vieme o tom, vnímame to a chceme byť solidárni. Preto nežiadame garantovať 100%- nú priemernú mesačnú úhradu roku 2019.
Sme ale nútení žiadať paušál. Pretože pracujeme v inom režime. Stále sme tu pre pacientov. Náš kontakt s pacientom sa ale presunul do telefonickej a elektronickej komunikácie. Je to tak v záujme pacientov. V záujme toho, aby sme zabránili komunitnému šíreniu COVID 19. Pretože v ambulantnom sektore je vysoký pohyb ľudí. Počet návštev ambulancií bol podľa údajov NCZI v roku 2019 55,3 x vyšší ako počet hospitalizácií.
Je všeobecne známe, že vysoké percento ambulantných lekárov je v dôchodkovom veku. Ak ambulantnému sektoru nepomôžeme, lekári odídu do dôchodku, ambulancie zaniknú. A je reálne riziko, že ambulancie zatvoria aj mladší lekári. Nemôžeme predsa dopustiť, že po skončení tejto ťažkej situácie zostane len torzo ambulantného sektora.
ASL SR
(inzercia)